Document ID: 31986D0337

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 24ης Ιουνίου 1986
για την έγκριση προσθήκης στο πρόγραμμα που αφορά την αποθεματοποίηση, την ξήρανση και την εμπορία των σπόρων των σιτηρών, ελαιούχων και πρωτεϊνούχων στη Γαλλία σύμφωνα με τον κανονισμό (ΕΟΚ) αριθ. 355/77 του Συμβουλίου
(Το κείμενο στη γαλλική γλώσσα είναι το μόνο αυθεντικό)
(86/337/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποίησης και εμπορίας των γεωργικών προϊόντων και των προϊόντων αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 3827/85 (2), και ιδίως το άρθρο 5,
Εκτιμώντας:
ότι η γαλλική κυβέρνηση ανακοίνωσε, στις 20 Ιανουαρίου 1986, προσθήκη στο πρόγραμμα που εγκρίθηκε με την απόφαση 82/23/ΕΟΚ της Επιτροπής (3), που αφορά την αποθεματοποίηση των σιτηρών, ελαιούχων και πρωτεϊνούχων·
ότι η εν λόγω προσθήκη του προγράμματος αποβλέπει στην προσαρμογή και τον εκσυγχρονισμό των εγκαταστάσεων αποθεματοποίησης, ξήρανσης και εμπορίας των σπόρων των σιτηρών, ελαιούχων και πρωτεϊνούχων, συμπεριλαμβανομένου του εξοπλισμού τους σε ηλεκτρονικούς υπολογιστές, σε συστήματα αυτοματοποίησης και τηλεματικής, κατά τρόπο που να εξασφαλίζεται η καλή διατήρηση και διαχείριση των σπόρων και η ταχεία αποστολή των προϊόντων αυτών· ότι συνιστά, ως εκ τούτου, πρόγραμμα με την έννοια του άρθρου 2 του κανονισμού (ΕΟΚ) αριθ. 355/77·
ότι οι αρχές της καλής οικονομικής διαχείρισης δεν επιτρέπουν την ενίσχυση των επενδύσεων που είναι δυνατόν να χρησιμοποιηθούν για σκοπούς παρέμβασης·
ότι η προσθήκη περιλαμβάνει επαρκή αριθμό στοιχείων από αυτά που αναφέρονται στο άρθρο 3 του κανονισμού (ΕΟΚ) αριθ. 355/77, τα οποία στοιχεία αποδεικνύουν ότι οι στόχοι του άρθρου 1 του εν λόγω κανονισμού μπορούν να επιτευχθούν στον τομέα της αποθεματοποίησης, της ξήρανσης και της εμπορίας των σπόρων των σιτηρών, ελαιούχων και πρωτεϊνούχων· ότι η προθεσμία που καθορίζεται για την εφαρμογή της προσθήκης δεν υπερβαίνει την περίοδο η οποία αναφέρεται στο άρθρο 3 παράγραφος 1 στοιχείο ζ) του εν λόγω κανονισμού·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Εκγρίνεται η προσθήκη στο πρόγραμμα που αφορά την αποθεματοποίηση, την ξήρανση και την εμπορία των σπόρων των σιτηρών, ελαιούχων και πρωτεϊνούχων, που ανακοινώθηκε από τη γαλλική κυβέρνηση στις 20 Ιανουαρίου 1986 σύμφωνα με τον κανονισμό (ΕΟΚ) αριθ. 355/77, εξαιρουμένων των εγκαταστάσεων που είναι δυνατόν να χρησιμοποιηθούν για σκοπούς παρέμβασης.
Άρθρο 2
Η παρούσα απόφαση απευθύνεται στη Γαλλική Δημοκρατία.
Βρυξέλλες, 24 Ιουνίου 1986.

Labels: 3
4
6